b'\n_START_ARTICLE_\nMeir Dagan\n_START_SECTION_\n\xc5\xbdivljenjepis\n_START_PARAGRAPH_\nV 70. letih 20. stoletja je Dagan bil poveljnik specialne protiteroristi\xc4\x8dne enote, ki je delovala proti teroristom v Gazi. Med drugim je vodil tudi enoto Rimon, ki je likvidirala sovra\xc5\xbene Palestince._NEWLINE_Leta 1982 je sodeloval pri ustanovitvi proizraelske Ju\xc5\xbene libanonske vojske. Bil je poveljnik ju\xc5\xbenega Libanona med libanonsko dr\xc5\xbeavljansko vojno._NEWLINE_Leta 1987 je postal posebni pomo\xc4\x8dnik na\xc4\x8delnika general\xc5\xa1taba Izraelske kopenske vojske med prvo palestinsko intifado; udele\xc5\xbeen je bil v ustanavljanje prikritih enot, ki so delovale na Zahodnem bregu in v Gazi._NEWLINE_Leta 1995 se je upokojil iz aktivne voja\xc5\xa1ke slu\xc5\xbebe in postal namestnik direktorja Mosada. Leta 1997 ga je takratni predsednik vlade Izraela, Benjamin Natanjahu, imenoval za osebnega protiteroristi\xc4\x8dnega svetovalca. Odstopil je po podpisu oslo\xc5\xa1kega mirovnega sporazuma, kateremu je nasprotoval. 26. novembra 2001 ga je novi ministrski predsednik, Ariel \xc5\xa0aron, imenoval za generalnega direktorja Mosada.'